– Det ble gitt livreddende førstehjelp på stedet, men mannens liv sto ikke til å redde, opplyser Øystein Sagen ved Trøndelag politidistrikt til NRK.

Et militært kjøretøy skal ha stått i ro på veien da en personbil kom nordover på Aunevegen i Haltdalen. Personbilen skal ha forsøkt å foreta en unnamanøver for ikke å kollidere med kjøretøyet.

– Bilen traff da en mannlig Nato-soldat som sto i veibanen, forteller Sagen.

Oberstløytnant Ivar Moen opplyser til NTB at det skal være snakk om en tysk soldat.

Etterforsker ulykken

Ulykken skjedde rett før klokken 22 fredag kveld.

Kriminalteknikere er varslet, og ulykkesstedet blir sikret. Politiet har kontroll på bilisten og er i gang med avhør.

Laster Twitter-innhold Kunne ikke laste innhold, men du kan gå til twittermeldingen.

Fylkesvei stengt

Fylkesvei 6548 i Haltdalen er stengt som følge av ulykken, opplyser vegtrafikksentralen.